เรื่องร้องเรียน: ุ1 ศูนย์สาธารณสุข38 ไม่รับการรักษา หรือปฏิเสธคนไข้ เนื่องจากจะไปขูดหินปูน เดินทางไปจองคิวต้นเดือนมกราคม หลังปีใหม่ ได้คิววันเสาร์ที่28มกราคม วันนัด ไปนั่งรอ พอถึงคิวที่ได้คือคิวที่4 จะมาขูดหินปูน แต่โดนปฏิเสธไม่รักษาให้ เนื่องจากเหงือกบวม ให้ไปรักษาที่โรงพยาบาล ต้องเสียเงินหลายต่อ ทั้งไปที่ ยินยอมจ่ายเอง เพราะเสียเวลามาเป็นเดือน ต้องไปเริ่มต้นจองคิวที่ใหมาอีก คือเสียเวลามาก ถ้าไม่รับรักษา ควรแจ้งให้ทราบแต่แรกว่าไม่รับขูดหินปูน รับเฉพาะอุด ถอนฟันเท่านั้น ซึ่งคนที่ได้คิวก่อน ก็เหมือนจะไม่ได้รักษา เพราะเข้าไปแปปเดียวก็ออกมา
การดำเนินการของเจ้าหน้าที่: สำนักอนามัย โดย ศูนย์บริการสาธารณสุข ๓๘ จี๊ด - ทองคํา บําเพ็ญ ได้ตรวจสอบข้อเท็จจริงดังกล่าว แล้วพบว่า ผู้ร้องมารับบริการขูดหินปูนที่คลินิกทันตกรรม ๔๓๘ ศูนย์บริการสาธารณสุข ๓๘ จี๊ด - ทองคํา บําเพ็ญ ในวันที่ ๒๘ มกราคม ๒๕๖๖ ได้คิวที่ ๔ เมื่อทันตแพทย์ได้ตรวจสุขภาพช่องปากของผู้ร้องก่อนขูดหินปูน พบว่าผู้ร้องมีอาการเหงือกบวมมากหลาย และเมื่อสอบถามประวัติโรคประจําตัวของผู้ร้อง ได้ทราบว่าผู้ร้อง มีโรคประจําตัว คือ โรคเบาหวาน รับการรักษาอยู่ที่โรงพยาบาลศิริราช ทันตแพทย์คลินิกทันตกรรม ๔๓๘ ได้อธิบายให้ผู้ร้องทราบว่า การขูดหินปูนอาจเกิดแผลที่เหงือกในขณะขูดหินปูน ถ้าระดับน้ําตาลในเลือดของ ผู้ร้องสูง แผลอาจหายช้าหรือเกิดผลแทรกซ้อนจากการขูดหินปูนได้ ซึ่งทันตแพทย์คลินิกทันตกรรม ๔๓๘ พิจารณาแล้วเห็นว่า เพื่อความปลอดภัยของผู้ร้อง ผู้ร้องควรได้รับบริการรักษาจากทันตแพทย์ที่โรงพยาบาลศิริราช เพราะทันตแพทย์ที่โรงพยาบาลศิริราชสามารถสืบค้นประวัติการรักษาโรคเบาหวานและผลระดับน้ําตาลในเลือด ของผู้ร้องได้ อีกทั้งคลินิกทันตกรรม ๔๓๘ ศูนย์บริการสาธารณสุข ๓๘ จี๊ด - ทองคํา บําเพ็ญ ไม่มีทันตแพทย์ เฉพาะทางที่สามารถรักษาโรคเหงือกเกลารากฟัน สาเหตุที่ไม่ได้แจ้งให้ผู้ร้องทราบว่าไม่รับขูดหินปูน เนื่องจาก ในวันที่ผู้ร้องได้เดินทางมาจองคิวขอนัดขูดหินปูน ผู้ร้องไม่ได้มีอาการเหงือกบวม คลินิกทันตกรรม ๔๓๘ จึงได้นัด ผู้ร้องมาขูดหินปูนตามปกติ กรณีผู้รับบริการที่ได้คิวก่อนก็เหมือนจะไม่ได้รักษาเพราะเข้าไปแป๊บเดียวก็ออกมานั้น ผู้รับบริการรายดังกล่าวมีโรคประจําตัวที่จําเป็นต้องรับประทานยาละลายลิ่มเลือด และผู้รับบริการไม่ได้ หยุดรับประทานยาละลายลิ่มเลือดก่อนถึงวันนัดขูดหินปูน ทันตแพทย์คลินิกทันตกรรม ๔๓๘ พิจารณาถึง ความปลอดภัยของผู้รับบริการแล้ว เห็นว่าไม่สามารถขูดหินปูนให้ผู้รับบริการ เนื่องจากถ้าขูดหินปูนให้ ผู้รับบริการที่รับประทานยาละลายลิ่มเลือดอยู่ อาจเกิดภาวะเลือดไหลไม่หยุดและเป็นอันตรายต่อผู้รับบริการได้ และแนะนําให้ผู้รับบริการหยุดรับประทานยาละลายลิ่มเลือด ๗ วันก่อนถึงวันมารับบริการขูดหินปูน พร้อมนัดมารับบริการขูดหินปูนใหม่ ผู้รับบริการรับทราบเเละจำมารับบริการตามที่ได้นัดหมายให้ใหม่ เเละได้เเจ้งเรื่องร้องเรียนดังกล่าวให้เจ้าหน้าที่คลินิกทันตกรรม 438 ทราบ เน้นย้ำเรื่องการให้บริการด้วย Service mind ยิ้มเเย้มเเจ่ม...
ความเห็นของผู้แจ้ง: แจ้งไปไม่มีประโยชน์ เป็นข้อแก้ตัวของเจ้าหน้าที่ ไปรักษาที่อนามัยบางซื่อไม่เห็นมีปัญหาเหมือนที่นี่เลย
พื้นที่: แขวงถนนนครไชยศรี เขตดุสิต กรุงเทพมหานคร